kardosdrur/scandi-wiki huggingface dataset:
Oksbøl (Als)

Oksbøl (tysk: Oxbüll) er en by på Als med , beliggende 3 km syd for Nordborg og 23 km nord for Sønderborg. Byen hører til Sønderborg Kommune og ligger i Region Syddanmark.

Oksbøl hører til Oksbøl Sogn. Vor Frue Kirke ligger i den nordøstlige ende af Oksbøl, som er den oprindelige landsby, der i 1900-tallet er vokset sammen med Broballe sydvest for landevejen. Sydvest for landsbyen ligger Mjels Sø.

Faciliteter 
Oksbøl Friskole fra 1992 i byens vestlige udkant har 185 elever, fordelt på 0.-9. klassetrin i ét spor, og 25 ansatte.

Historie

Navnet 
Endelsen –bøl er fra Vikingetiden eller den sene Middelalder og angiver normalt at der er tale om en enkelt "udflyttergård".

Stationsby 
Amtsbanerne på Als eksisterede 1898-1933. Oksbøl fik trinbræt med sidespor (tysk: Haltestelle) på amtsbanestrækningen Sønderborg-Nordborg. Ifølge det danske målebordsblad, der er tegnet efter nedlæggelsen af banen, var der kro og vandværk i Oksbøl. I Broballe var der et bageri og et mejeri, hvis velholdte bygning ses endnu. Broballe Mejeri blev nedlagt i 1966, hvorefter mælken blev kørt til Gildbro mejeri. Byens frivillige brandværn blev nedlagt i 2016.

Genforeningssten 
På hjørnet Havnbjergvej/Oksbøl Nørregade står en sten, der blev rejst på selve genforeningsdagen 9. juli 1920 til minde om Genforeningen i 1920.

Noter

Eksterne kilder/henvisninger 

 SDFE kortviser: Målebordsblade, preussiske 1877-1920, danske 1920-71

Byer på Als
Byer og bydele med genforeningssten
Egen

Egen (tysk: Eken) er en  lille landsby på Als med navneoprindelse fra urnordisk sprogperiode, Jernalderen. Den er hermed et af de ældste stednavne på Als. Egen ligger umiddelbart syd for Guderup i Egen Sogn i Sønderborg Kommune og hører til Region Syddanmark.

Navnet 
Egen blev i middelalderen skrevet Eking. Første led i ordet er afledt af træet eg, mens endelsen –ing er karakteriserende. Navnet "Egen" får således betydningen: området som er karakteriseret af ege.

Lokaliteter på Als
Svenstrup (Als)

Svenstrup (tysk: Schwenstrup) er en by på Als med , beliggende 5 km nordvest for Guderup, 7 km sydøst for Nordborg og 19 km nord for Sønderborg. Byen hører til Sønderborg Kommune og ligger i Region Syddanmark.

Svenstrup hører til Svenstrup Sogn. Svenstrup Kirke ligger i den vestlige del af byens ret spredte bebyggelse.

Faciliteter 
I 2012 blev byens folkeskole nedlagt og lokalerne overdraget til Svenstrup Friskole. Den har under 45 elever, fordelt på 6 grupper, der dækker 0.-9. klassetrin. Skolens pædagogiske grundlag er ekspeditionslæring (Expeditionary Learning), som især er udbredt i USA.

Svenstrup Forsamlingshus har 3 lokaler til 30, 50 og 100 personer. Det blev i 1999 et nøglehus, dvs. uden vært.

E SvenstruPPe’ startede i 1977 som skoleblad, men overtog ret hurtigt kirkebladet og pensionisternes blad, så det dækker alle begivenheder i byen. Det udkommer 10 gange om året, både som trykt blad og på byportalen.

Historie

Navnet 
Endelsen –trup angiver at der oprindeligt har været tale om en "udflytterlandsby".

Alsingergården 
Alsingergårdens bygningshistorie går tilbage til starten af 1700-tallet. Dens lade har 3 tavl højt bindingsværk, som er karakteristisk for Als. I 1974 blev Nord-Als Folkedansere gjort opmærksom på den faldefærdige tretavlslade, der stod til nedrivning. Sammen med Svenstrup Ungdomsforening, Svenstrup skole og Foreningen for Bygnings- og Landskabskultur på Nordals oprettede de i 1976 den selvejende Institution "Alsingergården". Nordborg Kommune købte gården, som blev fredet, og fik støtte fra forskellige fonde til restaureringen. Den startede i 1979 og foregik især med folkedansernes frivillige arbejdskraft.

Amtsbanerne på Als 
Amtsbanerne på Als eksisterede 1898-1933. Svenstrup fik jernbanestation på amtsbanestrækningen Sønderborg-Nordborg. En kro fungerede som stationsbygning, som det var almindeligt på de tyske kredsbaner.

Genforeningssten 
Ved Svenstrup Forsamlingshus står en sten til minde om Genforeningen i 1920. Den blev afsløret 15. juni 1930, altså på Valdemarsdag og 10-årsdagen for genforeningen.

Seværdigheder 
Byen har et lille museum, hvor man kan se 12 SAAB-biler fra 1951-67 med to-takts motor. I Torup øst for byen er der en bisonfarm, som startede i 1997 og har ca. 40 dyr, fordelt på 3 flokke. Syd for byen lå Hjortspring Museum, der blev etableret i 1998 som landbrugsmuseum, men også havde radioer, symaskiner, kjoler, indbo mv. I 2018, da indehaveren var 76 år og ingen ville videreføre museet, blev det nedlagt, og over 100.000 genstande blev sat på auktion.

Noter

Eksterne kilder/henvisninger 

 Svenstrup-Als 
 SDFE kortviser: Målebordsblade, preussiske 1877-1920, danske 1920-71

Byer på Als
Byer og bydele med genforeningssten
Elsmark

Elsmark er et stednavn på Als i Havnbjerg Sogn.

Navnet 
Endelsen –mark angiver normalt en rydning. Forstavelsen Els menes at henvise til et mandsnavn, som også ses i stednavnet Elstrup. 

I Elsmark finder man Mads Clausens fødegård.

Elsbjerg 
Elsbjerg (tidl. Elleisbjerg) er en bakke ved Elsmark. Der er ved bakken fundet både ildsteder og stensatte grave. I vikingetiden blev bakken brugt som udkigspunkt over Lillebælt. På toppen af bakken var der en stor brønd, som forsynede landsbyen Elsmark med vand. Nu ejes Elsbjerg af Danfoss.

Lokaliteter på Als
Gösta Pettersson

Gösta Artur Roland "Fåglum" Pettersson (født 23. november 1940) er en tidligere svensk cykelrytter.
 
Pettersson var aktiv cykelrytter i 1960'erne- og 70'erne. Han blev tildelt Svenska Dagbladets guldmedalje i 1967 sammen med de andre brødrene Fåglum: Sture, Erik og Tomas, for VM-sejren i 100 km holdløb i Heerlen, Holland. Han kørte som amatør til og med 1969, hvorpå han kørte resten af karrieren til 1974 som professionel.

Gösta Pettersson vandt Giro d'Italia i 1971 og kom på tredjepladsen i Tour de France i 1970. Han blev sammen med sine brødre verdensmester i holdkørsel tre gange (1967, 1968 og 1969) og vandt to medaljer ved Mexico City 1968. I 1968 blev han kåret som verdens bedste cykelrytter.

Han deltog i tre olympiske lege. Ved OL 1960 udgik han i det individuelle landevejsløb, mens han sammen med Owe Adamson, Gunnar Göransson og Osvald Johansson blev nummer fem i 100 km holdkørsel. Ved OL 1964 blev han nummer syv individuelt, og sammen med Sven Hamrin og hans brødre Erik og Sture Pettersson vandt han bronze i 100 km holdkørsel.

Ved OL 1968 vandt Gösta Pettersson bronze individuelt (danske Leif Mortensen vandt sølv), og på et rent brødrehold sammen med Erik, Sture og Tomas Pettersson vandt han sølv i 100 km holdkørsel. Ved dette OL deltog Gösta Pettersson også på bane, men måtte nøjes med en 17. plads i 4000 m forfølgelsesløb. I 4000 m holdforfølgelsesløb deltog brødrene Pettersson også, men skønt de vandt deres indledende heat mod Trinidad og Tobago, var deres tid ikke god nok til at kvalificere til kvartfinalen.

Referencer

Eksterne henvisninger

Mandlige cykelryttere fra Sverige
Giro d'Italia-vindere
Deltagere for Sverige ved sommer-OL 1960
Deltagere for Sverige ved sommer-OL 1964
Deltagere for Sverige ved sommer-OL 1968
Cykelryttere ved sommer-OL 1960
Cykelryttere ved sommer-OL 1964
Cykelryttere ved sommer-OL 1968
Medaljevindere ved sommer-OL 1968
Olympiske sølvmedaljevindere fra Sverige
Olympiske bronzemedaljevindere fra Sverige
Jørgen Rasmussen Kirkebjerg

Jørgen Peter Rasmussen Kirkebjerg (16. juli 1859 i Hellested Sogn - 28. november 1929 i Askov) var en dansk tegne- og gymnastiklærer på Askov Højskole og gymnastik- og sløjdlærer på Askov Sløjdlærerskole og sløjdskoleforstander 1895-1908 sammesteds.
Ved fødslen er han indført i kirkebogen som Jørgen Peder Rasmussen, søn af husmand og tømrer Rasmus Jørgensen og hustru Kirsten i Hellested Sogn, Stevns Herred, Præstø Amt på Sjælland. 

Jørgen Rasmussen Kirkebjerg havde været elev på Vallekilde Højskole. Han var uddannet tømrer, og i 1883 arbejdede han som frivillig ved opførelsen af valgmenighedskirken i Lemvig (Lemvig og Omegns Valgmenighed). I denne kirke blev han den 3. september 1884 gift med Karoline Nielsen, der var født i Holstebro 24. marts 1864. De havde en datter, Kirsten, født 5. april 1898 i Askov, Malt Sogn.

Han var mangeårig tegne- og gymnastiklærer på Askov Højskole. Han var ikke bogligt begavet og varetog kun praktiske fag. En periode drev han et tømrerfirma i Askov, men det var vanskeligt foreneligt med at varetage undervisningstimer på faste tidspunkter.

Han deltog i sløjdkurser hos Søren Meldgaard på Askov Sløjdlærerskole og hos Aksel Mikkelsen på Dansk Sløjdlærerskole i København og blev efterfølgende medhjælper for Søren Meldgaard nogle år, og da Meldgaard døde i 1894, købte Jørgen Rasmussen Kirkebjerg skolen af Meldgaards enke til overtagelse 1. januar 1895. Han deltog i et kursus hos Otto Salomon på Nääs i Sverige i foråret 1895.

Ved Kirkebjergs overtagelse af sløjdlærerskolen blev Anders Nielsen tilknyttet som sløjdlærer, og i april 1908 købte Anders Nielsen skolen og blev forstander. Jørgen Rasmussen Kirkebjerg fortsatte imidlertid som lærer ved skolen indtil sin død i 1929. Dengang havde sløjdlærerskolen kun undervisning om sommeren, så dette arbejde kunne passes ved siden af andre gøremål, og Kirkebjerg var fortsat gymnastiklærer på højskolen. Han havde desuden et bijob som gymnastikinspektør i flere amter.

Henvisninger 
 Henry Mogensen: Sløjdlæreruddannelse gennem 100 år. Askov 1886-Esbjerg 1986. Side 19-22.
 Nekrolog i Sløjdbladet nr. 19; december 1929 af Anders Nielsen.
 Foto: Jørgen Rasmussen Kirkebjerg længst til venstre på gruppebilledet fra Askov Sløjdlærerskole i samlingen Sløjdhistoriske personer.

Sløjd
Skolefolk fra Danmark
Sven Johannesen

Sven Christian Johannesen (10. juni 1923 – 2. december 1943) var en dansk modstandsmand.

Han var ansat på Scandia i Randers og var medlem af Randers Konservativ Ungdom og Randers Terrænsportsforening under ledelse af adjunkt Kaj Hoff. Han deltog i illegalt bladarbejde i Randers, og blev juli 1943 gruppefører for to sabotagegrupper. Han deltog 17. november 1943 i sprængningen af Langåbroerne, Langåbrosprængningerne. Johannesen blev arresteret i sit hjem af Gestapo den 17. november 1943, og den 24. november 1943 blev der ved tysk krigsret i Århus afsagt dødsdom over ham. Han blev henrettet ved skydning den 2. december 1943 og begravet på Kallesmærsk Hede Husbjerg Klit ved Oksbøl. Efter befrielsen overført til Mindelunden på Randers Nordre Kirkegård. Sv. Johannesens afskedsbrev nåede aldrig frem til forældrene. Gestapo fandt det åbenbart for patriotisk. Men det lykkedes direktør Kjær, Røde Kors, Århus, at få tilladelse til at se sagens dokumenter og herfra afskrev han brevets slutning til forældrene – bl.a.:

»Kære stakkels Far og Mor. Nu vil jeg sige jer, Far og Mor, saa mange Tak for alt, hvad I har gjort for mig. Jeg ved, jeg mange Gange har gjort jer ondt, og det beder jeg nu om Tilgivelse for. – Det har været en dejlig Barndom, jeg har haft. Jeg ved nu, at I har gjort jeres yderste for, at jeg skulle have det godt og komme frem i Verden. – Jeg kan dø rolig. Jeg har lige været til Altergang. Guds Vilje ske.« – Forældrene fik dog en skriftlig hilsen bag på et frimærke, han havde haft hos sig i fængslet, havde han skrevet kongens valgsprog »Min Gud, mit Land, min Ære«

Kilder

Eksterne henvisninger 
 

Modstandsfolk fra Konservativ Ungdom
Personer fra Randers
Henrettede i Danmark af den tyske besættelsesmagt under 2. verdenskrig
Personer henrettet ved skydning
Henrettede personer fra Danmark
Draugiem.lv

draugiem.lv er en lettisk webside åbnet i 2004, der bl.a. minder om den danske ungdoms hjemmeside arto.dk.

Koncept 
For at blive oprettet som bruger kræves det, at man modtager en invitation fra en, der allerede er bruger af hjemmesiden. Det er muligt at sende gratis sms fra draugiem.lv, man må blot finde sig i, at der tilføjes en lettisk reklame i slutningen af sms’en.

Udbredelse 
Draugiem.lv fandtes også på dansk (medvenner.dk), men den blev lukket af mangel på brugere. Nu kan draugiem.lv fås på følgende sprog: Lettisk, russisk, engelsk, tysk, litauisk, ungarsk og letgallisk. 

Draugiem er lettisk for ”med venner”.

Community Sites
Selveje

Selveje er en selskabsform, hvor virksomheden har sin egen formue, men ingen ydre ejerkeds. Ofte ledes en selvejende virksomhed af en bestyrelse, som er øverste myndighed, mens den daglige ledelse forestås af en ansat direktion. Bestyrelsen er ofte selvsupplerende, men flere af medlemmerne udpeges ofte af f.eks. virksomhedens medarbejdere eller folkevalgte organer. Selvejende institutioner omfatter bl.a. idrætsforeninger, højskoler, børneinstitutioner og ældrecentre.

En selvejende virksomhed kan både have som formål at være erhvervsdrivende og at være almennyttig. For at få skattefrihed skal den fastsætte nogle mål for uddeling af formuen, der også fordeles efter disse mål, hvis selskabet opløses.

Se også 
 Selvejende institution

Virksomhedsformer
Francesco Moser

Francesco Moser (født 19. juni 1951 i Giovo) er en italiensk tidligere professionel landevejscykelrytter. Han var en af de dominerende ryttere i slutningen af 1970'erne og begyndelsen af 1980'erne, og vandt Giro d'Italia i 1984, verdensmesterskabet i 1977 og seks sejre i tre af de fem store klassikere.

Sejre

Klassikere 
Efter at Moser blev nummer to i 1974 og 1976, vandt han endelig sit favoritløb Paris-Roubaix tre gange i træk: i 1978, 1979, og i 1980. Moser blev nummer tre i 1981 og i 1983. Hans anden store klassikersejr var Lombardiet Rundt i 1975 og 1978, og Milano-Sanremo i 1984.

Af de andre klassikerløb vandt Moser Paris-Tours i 1974, Züri-Metzgete i 1977, Gent-Wevelgem i 1979 og Flèche Wallonne i 1977.

Andre sejre 
Francesco Moser blev verdensmester i 1977. Moser fik også sølv i 1976 og 1978.

Eksterne henvisninger

Mandlige cykelryttere fra Italien
Giro d'Italia-vindere
Verdensmestre i landevejsløb
Seljordsvannet

Seljordsvatnet eller Seljordsvannet er en sø i Seljord kommune i Vestfold og Telemark fylke i Norge. Søen er ca. 15 km lang og ca. 1,8 km bred med et areal på 16,52 km². Den har en omkreds på ca. 49 km og ligger 116 moh; største dybde er 153 m. Seljordsvannet er mest kendt for "Seljordsormen", en mytisk søslange, som har fået navnet "Selma". Ulige ekspeditioner har gentagne gange besøgt søen i håb om at bevise søslangens eksistens.

Den første skriftlige kilde om søslangen stammer fra 1750, da Gunleik Andersson Verpe skulle fragte et flyttelæs over Seljordsvannet. Midt ude på søen gik en søslange angiveligt til angreb på den ene af hans to pramme, og kvalte ham også.  I 1786 fortalte Hans Jacob Wille om en mærkelig skabning i sin bog Beskrivelse over Sillejords Præstegield i Øvre-Tellemarken i Norge:  Skabningen "skal være meget rar, [underlig] men derhos den forgiftigste av alle. Den gaaer under Vandet, som en Aal, og for endeel Aar siden hug den en Mand i sin store Taae, medens han barbenet vadede over Laxhøl Elven." 

Fra 1989 er søslangen afbildet på Seljords kommunevåben. I oktober 2011 åbnede et udsigtstårn ved vandet,  og herfra lykkedes det i 2012 den syttenårige Lisbeth Vefall at optage en video af noget, der vanskeligt lader sig forklare.  

Søen er en del af Skiensvassdraget. Vigtigste tilløb er Vallaråi, og udløbet er via Bøelven til Norsjø.

Noter 

Søer i Vestfold og Telemark
Seljord
Christoffer Buchhave

Christoffer Buchhave (født 19. februar 1988) er en dansk håndboldmålmand, der spiller for GOG Svendborg TGI.

Christoffer Buchhave er bosat i Svendborg og har tidligere gået på Idrætsefterskolen i Oure.

Kluboversigt 
 GOG Svendborg TGI (siden 2004)
 KVIK Humlebæk

Landskampe 
 Ynglingelandhold: 4

Håndboldspillere fra Danmark
Personer fra Svendborg
Donautårnet

Donautårnet (Donauturm) er et tårn i Wien beliggende midt i Donauparken, som blev konstrueret til et havemarked i Wiens 22. bydel nær Donaus nordlige bred. Tårnet blev tegnet i 1964 af arkitekt Hannes Lintl i anledning af Wiens internationale haveshow (WIG 64). Siden da er det blevet en del af Wiens skyline og et populært udkigspunkt og turistattraktion. Med en højde på 252 meter er det den højeste bygning i Østrig og dermed i Wien. 776 trin leder op til dets udkigsplatform, som ligger i en højde af 150 meter. Platformen kan endvidere nås via to ekspreselevatorer, som det tager besøgende 35 sekunder at komme op med. Platformen bliver også brugt til bungee jumping i løbet af sommeren.

To restauranter er placeret i en højde af henholdsvis 160 0g 170 meter, som tilbyder et varieret udsyn over Østrigs hovedstad, da de er indrettet som drejerestauranter, hvilket vil sige, at restauranten drejer rundt om tårnet. Det tager enten 26, 39 eller 52 minutter pr omdrejning.

Donautårnet bærer antenner til mobiltelefonnetværk, radiostationer og andre radiokommunikationsservicer. På trods af dets lighed med TV-tårne bruges det ikke til TV-fonering – en stor TV-sender for Wien-området er placeret på Kahlenberg.

Eksterne henvisninger 

 http://www.donauturm.at/
 Information om Donautårnet for turister

Bygninger, konstruktioner og anlæg i Wien
Weilbachs Kunstnerleksikon

Weilbachs Kunstnerleksikon, ofte bare kaldet Weilbach, er det største biografiske opslagsværk over danske billed- og bygningskunstnere. Der findes fire udgaver med varierende titel, udgivet fra 1877 og frem.

Philip Weilbach skrev den første udgave af leksikonnet, som udkom i ét bind 1877-78 med titlen Dansk Konstnerlexikon. I 1895-96 udgav han andenudgaven i to bind, som blev kaldt Nyt dansk Kunstnerlexikon.

Allerede i 1917 planlagde man en tredje udgave, men den lod sig først realisere da Merete Bodelsen blev hovedredaktør i 1943. Udgivelsen skete i 1947-52 under titlen Weilbachs Kunstnerleksikon i tre bind. Povl Engelstoft var medredaktør.

Til brug for leksikonnet startede Weilbach et arkiv, som er blevet udvidet betydeligt med de nyere udgaver. Merete Bodelsen var medvirkende til at stifte Den selvejende institution Weilbachs Kunstnerleksikon i 1980. Denne har siden sørget for det videre arbejde med arkivet, først under ledelse af Elisabeth Fabritius og Elisabeth Kofod-Hansen. Institutionen har desuden sørget for at arkivet blev tilgængeligt for forskere og andre interesserede på Danmarks Kunstbibliotek. Omkring 1990 indeholdt arkivet materiale om mere end 35.000 kunstnere.

I 1988 besluttede den selvejende institution at udarbejde en ny udgave, som kom i perioden 1994-2000, med Sys Hartmann som hovedredaktør. Denne 4. udgave fik titlen Weilbach – Dansk Kunstnerleksikon, og omtaler ca. 10.000 navne i ni bind.

4. udgave indgår nu i Kulturstyrelsens Kunstindeks Danmark (KID).

Online-udgaver 
 Dansk Konstnerlexikon (1. udgave, 1877-78), digitaliseret af LFL's Bladfond.
 Nyt dansk Kunstnerlexikon (2. udgave, 1895-96), digitaliseret af LFL's Bladfond.
 Weilbachs Kunstnerleksikon (3. udgave, 1947-52), digitaliseret af LFL's Bladfond.
 Weilbach – Dansk Kunstnerleksikon (4. udgave, 1994-2000) på Kulturarvsstyrelsens hjemmeside.

Opslagsværker fra Danmark
Kunsthistorie
Etableret i 1877
Weilbach

Weilbach kan henvise til:

Steder 
 Weilbach, Østrig
 Weilbach, Tyskland

Flod 
 Weilbach, Main

Andet 
 Weilbachs Kunstnerleksikon
Mott (North Dakota)

Mott er en amerikansk by og administrativt centrum for det amerikanske county Hettinger County i staten North Dakota. I 2000 havde byen et indbyggertal på 808.

Ekstern henvisning 
 Motts hjemmeside (engelsk)

Byer i North Dakota
Bottineau (North Dakota)

Bottineau er en amerikansk by og administrativt centrum for det amerikanske county Bottineau County i staten North Dakota. I 2000 havde byen et indbyggertal på .

Ekstern henvisning 
 Bottineaus hjemmeside (engelsk)

Byer i North Dakota
Fort Yates (North Dakota)

Fort Yates er en amerikansk by og administrativt centrum for det amerikanske county Sioux County i staten North Dakota. I 2000 havde byen et indbyggertal på 228.

Byer i North Dakota
Volkswagen 1,6

Volkswagens 1,6 liters motor blev i forskellige udførelser anvendt i Volkswagen, Audi, Seat og Škoda.

 75 hk
 101/102 hk
 105 hk 16V
 110/115 hk FSI

Bilmotorer
Emotional Rescue (sang)

Emotional Rescue er en sang fra det engelsk rock ’n’ roll band, The Rolling Stones. Den blev skrevet af Mick Jagger og Keith Richards, og findes på deres album fra 1980 album Emotional Rescue.
  
Optaget mellem juni og oktober 1979 er "Emotional Rescue" et disco inspireret nummer, der på nogle måder ligner bandets 1978 hit "Miss You". Det er bemærkelsesværdigt, da det er en af de første sange, der viser stridighederne mellem sangskriverne Jagger og Richards. Richards synger kun kor i slutningen af nummeret, og det siges, at han ikke kunne lide den retning, som Jagger prøvede at føre bandet i, med disco lignede numre, selvom det måske var blevet overdrevet af pressen. Også bemærkelsesværdigt er det Jagger, der synger sangen i en falset, populær på mange disco sange fra den periode . Bassist Bill Wyman spillede synthesizer på nummeret, mens Jagger og Ian Stewart spillede på elektrisk klaver. 

Udgivet som albummets første single den 20. juni 1980, blev ”Emotional Rescue” godt modtaget af nogle fans. Andre fans af The Rolling Stones bemærkede den nye retning, og blev skuffede over det. Singlen fik en 9. plads på UK Singles Chart, og en 3. plads i USA. ”Emotional Rescue” blev populær nok til at komme med på bandet senere opsamlingsalbum Forty Licks fra 2002.

Eksterne henvisninger 
Officiel tekst 
Tekst og info om ” Emotional Rescue”

Fodnote 

Rolling Stones-sange
Singler fra 1980
Volkswagen EA827

1,6 liter motoren med 101 hk blev i 1994 indført i Volkswagen Golf III, Vento og Passat (dog ikke i Danmark) samt i Audi A4. I de sidste udgaver af Volkswagen Vento og Golf Cabriolet blev den dog i Danmark solgt i stedet for 1,8 liters motoren med 90 hk.

I 2000 blev 1,6 liters motoren med 101 hk erstattet af den nye 1,6 liters motor med 105 hk og 16 ventiler, mens den i Golf IV og Bora fortsatte med automatgear. Desuden fortsatte den i Polo Classic og Variant samt i Passat.

Golf V, som blev introduceret i 2003, fik dog ikke den 16-ventilede 1,6 liters motor, men en lettere modificeret version af den 8-ventilede 1,6 liters motor med 102 hk.

Tekniske specifikationer 

Bilmotorer